Wanem Rot Bilong Famili i Ken Stap Amamas?
Yu ting em . . .
pasin laikim?
mani?
narapela samting?
BAIBEL I TOK
“Ol man i harim tok bilong God na bihainim, ol i ken amamas!”—Luk 11:28, Nupela Taim Baibel.
SAMTING DISPELA INAP MEKIM LONG YU
Kisim pasin laikim tru.—Efesus 5:28, 29.
Mekim pasin rispek.—Efesus 5:33.
Stap wanbel tru.—Mak 10:6-9.
YU TING YUMI INAP BILIP TRU LONG TOK BAIBEL I MEKIM?
Yes, i gat tupela as na yumi inap bilip olsem:
God em i As bilong famili. Baibel i tok olsem God Jehova i as na “olgeta lain [famili] . . . i gat nem bilong ol.” (Efesus 3:14, 15) Yumi ken tok, i olsem God yet i kamapim pasin bilong i stap olsem famili. Wai na dispela i bikpela samting?
Tingim: Sapos yu kaikai wanpela kaikai i swit tru na yu laik save long wanem ol samting ol i putim insait long dispela kaikai, bai yu askim husat? Bai yu askim stret man i kukim dispela kaikai.
Olsem tasol, bilong kisim save long ol samting inap helpim famili long i stap amamas, i gutpela long larim Jehova, em Man i kamapim pasin bilong i stap olsem famili, long soim rot long yumi.—Stat 2:18-24.
God i save wari long yupela. Em i savepasin long ol famili i bihainim ol skultok bilong Jehova long Baibel. Bilong wanem? Long wanem “God i save wari long yupela.” (1 Pita 5:6, 7) Jehova i laik tru long helpim yupela—na long olgeta taim tok bilong em i save helpim tru yumi.—Sindaun 3:5, 6; Aisaia 48:17, 18.
SAMTING BILONG TINGIM
Hau bai yu inap kamap gutpela man marit, meri marit, papa o mama?
Baibel i bekim dispela askim long EFESUS 5:1, 2 na KOLOSI 3:18-21.
Kisim Sampela Save Moa
BUK NA BUKLET
Famili Bilong Yu Inap i Stap Amamas
Taim yu bihainim ol stiatok bilong Baibel, dispela inap helpim marit na famili bilong yu long i stap amamas.
tpi_Latn tpi_Latn tpi_Latn fij_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn